  Наталья Тетерина «Артек» калыккуспо нылпи центрын школьникъёс пӧлын ортчись Мугорез кыдатонъя но спортъя «Готов к труду и обороне» огъяросси комплексын Удмуртиысь пиналъёс азьветлӥсъёс луо. Фестивальлэн сайтаз ивортэмъя, командной зачётын, Новосибирск улосвылысь но Чуваш Элькунысь нылпиосты трослы кельтыса, асьме улосвылысь пиналъёс нырысетӥ интыын мыно. Со сяна, Удмуртиысь кык нылашъёс огъя рейтингъя нимаз зачётын 10 устоосыз пӧлы пыризы: Малика Сагаипова 5-тӥ интыын, Екатерина Марьина — 7-тӥ. Тодэ вайытом, Крыме элькунлэсь данзэ утьыны Ижкарысь, Сарапулысь, Вавож но Кизнер ёросъёсысь 11–15 аресъем школьникъёс тямыс кузя мынӥзы. Соосты инвожое ортчем фестивальлэн элькун люкетаз бырйизы. Тегъёс: Спорт Удмуртия пиналъёс ГТО  